**זכויותיהם של לסביות, הומוסקסואלים, טרנסג'נדרים וביסקסואלים (להט"ב) במלטה** מוגדרות כשוות לאלו של הטרוסקסואלים בעלי תחושת התאמה לזהותם המגדרית. במהלך סוף המאה ה-20 ותחילת המאה ה-21, מעמד הזכויות של אזרחי להט"ב מלטזים זכו למודעות רבה יותר במישור הפוליטי לאחר שפעילות הומוסקסואלית הוכשרה במדינה בשנת 1973 עם גיל ההסכמה שווה בין זוגות הומוסקסואלים והטרוסקסואלים כאחד שהועמד על 16 שנים.

באוקטובר 2015 ארגון זכויות הלהט"ב האירופאי "ILGA-Europe" דירג את מלטה במקום הראשון ברשימת המעמד של זכויות להט"ב בשטחה מתוך 49 מדינות אירופאיות שנסקרו בנושא, דירוג שמלטה שמרה מאז באופן עקבי מדי שנה. בשנת 2016 מלטה הפכה למדינה הראשונה באיחוד האירופי שאסרה על ביצוע הטכניקות הפסאודו-מדעיות של טיפול המרה בחוק. בסוף 2020 מלטה הצטרפה ל-"LGBTI Core Group", פלטפורמה בינלאומית מטעם האו"ם להגנה על אזרחים שמוגדרים כלהט"ב או כאינטרסקסואלים מפני אפליה. מלטה ידועה גם כן כאחת המדינות הבודדות בעולם שאסרו על אפליה על רקע נטייה מינית וזהות מגדרית להגנה על אזרחי להט"ב בשטחן בחוקה שלהן מאז שהתיקון החוקתי בנושא נכנס לתוקף ב-2014.

לסביות, הומוסקסואלים טרנסג'נדרים וביסקסואלים רשאים לשרת בגלוי בכוחות המזוינים של מלטה מאז 2002. תחת חוק הזהות המגדרית, ביטוי מגדרי ומאפייני מין שנכנס לתוקף באפריל 2015, טרנסג'נדרים מלטזים בעלי דיספוריה מגדרית החלו להיות רשאים לשנות את המגדר המשפטי שלהם ללא חיוב של העברת ניתוח להתאמה מגדרית, והתערבויות כירורגיות (אנ') לקביעת מינם של תינוקות אינטרסקסואלים ללא הסכמתם נאסרו. הכרה בזוגיות חד-מינית החלה להיות בעלת הכרה משפטית במלטה מאז אפריל 2014 באמצעות הכרה באיחוד אזרחי ונישואים חד-מיניים מאז 1 בספטמבר 2017. אימוץ ילדים על ידי זוגות חד-מיניים (באופן משותף וחורג) הפך לחוקי מאז 2014.

כתב העת אאוט הכריז בשנת 2016 על מלטה כאחת המדינות האירופאיות בעלות מעמד זכויות הלהט"ב בין הטובים ביותר ביבשת. לדברי מחלקת המדינה של ארצות הברית, מלטה מוגדרת כסביבה בטוחה עבור תיירי להט"ב זרים, ולפי מדד הסכנות "LGBT+ Danger Index" מלטה היא המדינה ה-10 הבטוחה בעולם עבור להט"ב. הסוכנות הצרפתית "Expert Market" דירגה את מלטה כיעד האירופאי ה-7 הטוב ביותר לתעסוקה עבור להט"ב מהגרי עבודה.

היסטוריה
--------

### המסדר הריבוני הצבאי של מלטה

בתקופת השלטון של המסדר הצבאי הריבוני של מלטה (שידוע לעיתים קרובות גם כ-"מסדר ג'ון הקדוש") בין 1530–1790, הומוסקסואליות שנודעה בכינוי "מעשי סדום" נחשבה כחלק עיקרי ממנהגים רומנטיים נפוצים במלטה. המנהגים כללו זכרים שנמשכו רומנטית לזכרים אחרים בהם אבירים (שהיו צריכים כביכול להתנהג באורח חיים צליבט), חיפוש טובות הנאה מיניות עם גברים בעלי מראה צעיר, זכרים נשיים ולעיתים קיום פדרסטיות (אנ') (מערכת יחסים ארוטית שמתנהלת בהסכמה בין מבוגר לבין מתבגר שאינו ממשפחתו המצומצמת שיכולה, אך לא חייבת, להיות מבוטאת ביחסי מין).

לקראת המאה ה-17 דעות קדומות וחוקים נוקשים היו נפוצים נגד מי שנמצאו אשמים או מדברים בגלוי על היותם מעורבים בהתנהגות הומוסקסואלית בפועל או שנתפסה כאחת כזו. המטייל והסופר הסקוטי ויליאם ליטגו (אנ') שכתב על מלטה בביקורו במדינה במרץ 1616, דיווח שחייל ספרדי ונער מלטזי "נשרפו על המוקד" בפומבי לאחר שהודו כי ביצעו מעשה סדום יחד. כתוצאה מכך, וחשש מתוצאה דומה, הפליגו למחרת כ-100 גברים שהיו מעורבים בזנות חד-מינית לסיציליה. הפרק הזה, שפורסם מחוץ למדינה על ידי סופר זר, הוא התיאור המפורט ביותר של חיי להט"ב בתקופת שלטון המסדר במלטה, שחושף שהומוסקסואליות עדיין הייתה מוגדרת כנושא טאבו חברתי ומידע שהיה קשור לנושאי להט"ב דוכא על ידי בכירים במסדר, אבל הייתה ידועה כנוהג נרחב וסוד גלוי בקרב האוכלוסייה.

המטייל והסופר הסקוטי ויליאם ליטגו (אנ') שכתב על הומוסקסואליות במלטה בביקורו במדינה ב-1616
תיק משפטי מקרה נדיר שנשמע בקסטלניה (אנ') (ששימש כבית משפט ולאחר מכן כבית סוהר בבירה ולטה) בשנת 1774 כלל אדם אינטרסקסואל מלטזי, רוזה מיפסוד בת ה-17 מהעיר לואה, שעתרה לבית המשפט עבור הכרה בשינוי המגדר שלה מנקבה לזכר על ידי ביצוע קרוס דרסינג של לבישת בגדים גבריים. לאחר מכן שני מומחים רפואיים מונו על ידי בית המשפט לביצוע בדיקה גופנית במיפסוד. התיק הפך לבולט בכך שהוא פירט את השימוש במומחים בתחום באותה תקופה בדומה לעת החדשה כיום. הבודקים כללו מנהל מחלקה ומנתח בכיר ששניהם עבדו בסקרה אינפרמריה, בית החולים של מסדר אבירי ההוספיטלרים. בהמשך מיפסוד עתרה לראש המסדר הריבוני המאסטר הגדול (אנ') שיעניק לה הכרה משפטית של זכר. לבסוף, המאסטר הגדול קיבל את ההחלטה שמיפסוד תלבש מאתה ואילך רק בגדי גברים בהתאם לזהותה המגדרית המועדפת.

### העידן הבריטי

 ערך מורחב – **זכויות להט"ב בחבר העמים הבריטי**  

בתור קולוניה של האימפריה הבריטית, מלטה אימצה את הקוד הפלילי של האימפריה בשטחה שהפליל קיום פעילות הומוסקסואלית בין גברים. לאורך השנים נודעו דוגמאות למלטזים שהורשעו על רקע תוכן הקוד בהם עורך הדין גוגלילמו רפינט שנבחר למועצת הממשל של מלטה ושימש גם כפרופסור למשפטים באוניברסיטת מלטה. ב-1884 הוא נעצר על "התנהגות זימה" בזמן שניסה לפתות באופן רומנטי חייל בריטי. לאחר מכן הבישוף של מלטה עתר באופן אישי לשחרורו. הפוליטיקאי המלטזי ג'וזף פלורס (אנ'), ששימש במהלך שנות ה-50 של המאה ה-19 כסגן ממפלגת העבודה המלטזית, יושב ראש האספה המחוקקת של מלטה ובהמשך כסגן נשיא בית המשפט החוקתי של מלטה, היה ידוע כהומוסקסואל ונחשב על ידי רבים כמי שקיים מערכת יחסים חד-מינית עם הסופר המלטזי ונשיא הקבוצה פעולה קתולית (אנ') הרברט גנדו (אנ') מאז שהשניים נפגשו לראשונה באוניברסיטת מלטה בשנות ה-20 לחייהם. לאורך השנים היו מספר מקרים שבהם השניים נודעו בביצוע קרוס דרסינג בצורת דראג נשי.

הומוסקסואליות בצבא מלטה נחשבה לפשע חמור בעידן הקולוניאלי הבריטי. מי שנמצאו תחת חקירה בגין הומוסקסואליות בצבא פוטרו באופן מיידי מתפקידם והעומדו לדין על ידי בית דין צבאי. מקרה בולט היה זה של תת-סגן-המשנה הבריטי, כריסטופר סוואבי, שהועמד לדין צבאי והודח מתפקידו ב-1956 על רקע הומוסקסואליות. עם זאת, התביעה נגד סוואבי בוטלה מאוחר יותר לאחר פנייה בנושא לבית הלורדים.

מכיוון שיחסים הומוסקסואלים גבריים המשיכו להיות פליליים תחת הקוד הפלילי של מלטה שהורש מהאימפריה הבריטית לאחר קבלת העצמאות של המדינה מהאימפריה ב-1964, גברים הומוסקסואלים היו צריכים להיות פרגמטיים כדי להבטיח לעצמם זכויות משפטיות או ירושה מבני הזוג שלהם. דוגמה לכך הייתה ג'ון הבפטיסט פרנסיה (1893–1974) שבשנת 1960 אימץ באופן חוקי את בן זוגו ויליאם נתנאל פנטון שהיה צעיר ממנו ב-30 שנה, בעוד שהקשר הרומנטי בין השניים היה סוד גלוי יחסית. בשנת 1971 התקבלה חקיקה שהתירה לפנטון לרשת את האחוזה של פרנסיה שידועה בשם "וילה פרנסיה" (אנ') בכפר ליג'ה (אנ') באזור המרכזי של מלטה לאחר מותו. במשך שנות הזוגיות שלהם השניים ארגנו אירועים חברתיים ומסיבות גאווה בוילה. לאחר מותו של פנטון, הוילה עברה להיות רכוש של המדינה והפכה למעונו הרשמי של ראש ממשלת מלטה.

### מלטה העצמאית

מראה הגינה הקדמית של הוילה פרנסיה (אנ')
מלטה הפכה לעצמאית מהאימפריה הבריטית בשנת 1964. ב-1973 החליטה ממשלת הלייבור לשנות את חוקי מלטה כך שיתאימו לאלו של מערב אירופה בכך שביטלה את ההפללה של פעילות הומוסקסואלית גברית בין מבוגרים בהסכמה בשטחה.

התנועה לזכויות הומוסקסואלים של מלטה (אנ'), שנוסדה בשנת 2001, היא ארגון לא ממשלתי שמרכז את האתגרים היום יומיים איתם מתמודדים אזרחי להט"ב ואינטרסקסואלים במלטה ופועל לקידום זכויות להט"ב במדינה. בפברואר 2008 הארגון הציג עצומה לפרלמנט של מלטה שקראה לו לנקוט שורה של אמצעי חקיקה כדי להגן על אזרחי להט"ב מפני אפליה בחוק. על העצומה חתמו יותר מ-1,000 איש שקראו להכרה משפטית בזוגיות חד-מינית, הקמת מדיניות לחיסול בריונות והטרדות נגד להט"ב עבור בתי ספר וחקיקת תיקוני חוקים עבור הפללה של פשעי שנאה ודברי שטנה על רקע הומופוביה וטרנספוביה. העצומה זכתה לגיבוי של המפלגה אלטרנטיבה דמוקרטית (אנ') ויושב ראש המפלגה הארי ואסאלו (אנ') שהצהיר בתגובה שהכרה בזכויות להט"ב במלטה תהווה "צעד קדימה" עבור המדינה. בשנת 2004 חוקקה הממשלה המלטזית איסור על אפליה על רקע נטייה מינית בתעסוקה. באוקטובר 2009 ג'ורג' אבלה, נשיא מלטה, נפגש עם מועצת המנהלים של ארגון זכויות הלהט"ב האירופאי "ILGA-Europe" בארמון הנשיאות סנט אנטון בזמן שהקבוצה התכוננה לקיים את הכנס השנתי ה-13 שלה במדינה. זו הייתה הפעם הראשונה שראש מדינה נפגש עם פעילי "ILGA-Europe".

מעמד בחוק
---------

פעילות הומוסקסואלית גברית בין מבוגרים בהסכמה הפכה לחוקית במלטה מאז ינואר 1973 לאחר שראש ממשלת מלטה דום מינטוף ומפלגת העבודה בראשותו ביטלו את הקוד הפלילי לאיסור "מעשי סדום" שהובא על ידי האימפריה הבריטית, עם התנגדות מטעם הכנסייה הקתולית של מלטה. מיקאל גונזי (אנ') (1984-1885), הארכיבישוף של מלטה, נשאר מתנגד נחרץ עד למותו להכשרה של הומוסקסואליות במלטה שהצהיר לאורך השנים שהומוסקסואליות היא "חטא חמור", "לא טבעית" ונהוגה על ידי "חולים". גיל ההסכמה הושווה מאותה שנה בין זוגות הומוסקסואלים והטרוסקסואלים כאחד לגיל 16 שנים.

הכרה במערכות יחסים חד-מיניות
----------------------------

ב-28 במרץ 2010 ראש הממשלה לורנס גונצי הודיע שממשלת מלטה עובדת על הצעת חוק להסדרת חיים משותפים בקרב זוגות חד-מיניים וזוגות מהמין השני, בתקווה שהחוק יושלם עד סוף השנה. ב-11 ביולי גונצי אישר שהצעת החוק תוצג בפרלמנט של מלטה עד סוף 2010. טיוטת הצעת החוק הוצגה על ידי שר המשפטים ב-28 באוגוסט 2012 והייתה בהליך התייעצות עד ל-30 בספטמבר. הצעת החוק הוגשה אבל נדחתה בדצמבר 2012 בעקבות נפילת הממשלה ופירוק הפרלמנט.

בעקבות הבטחה של המפלגה בנושא במהלך קמפיין הבחירות הכלליות של מלטה 2013 (אנ'), השר לדיאלוג חברתי, ענייני צרכנות וחירויות האזרח של ממשלת העבודה החדשה שנבחרה הודיע בפרלמנט ב-30 בספטמבר 2013 שהיא נכנסת להתייעצויות להצגה של הצעת חוק שתעניק גישה לאיחוד אזרחי עבור זוגות חד-מיניים. הצעת חוק האיחוד האזרחי שתעניק לזוגות חד-מיניים זכויות שוות לזוגות נשואים, לרבות הזכות החוקית לאמץ ילדים במשותף ובאופן חורג, נדונה באוקטובר 2013 ואושרה בקריאה שלישית ב-14 באפריל 2014. הנשיאה מארי לואיז קוליירו פרקה חתמה על ההצעה כחוק ב-16 באפריל 2014.

במרץ 2016 ראש ממשלת מלטה ומנהיג מפלגת העבודה ג'וזף מוסקט הצהיר שהוא תומך בהכשרה של נישואים חד-מיניים והוסיף כי "הגיע הזמן לדיון לאומי על הנושא". מנהיג המפלגה הלאומנית סיימון בוסטייל (אנ') שכיהנה כמפלגה הגדולה ביותר באופוזיציה הצהיר בתגובה שאף על פי שמוסקט "ניסה להשתמש בסוגיית ההכשרה של נישואים חד-מיניים כדי להסיח את הדעת משערורייה ממשלתית" הוא לא יכול היה לצפות "שום קושי בחקיקת הכשרה של נישואים חד-מיניים". ארגון זכויות הלהט"ב המוביל במדינה, התנועה לזכויות הומוסקסואלים של מלטה, דחק לאחר מכן בממשלה להגיש הצעת חוק שתכשיר גישה לנישואים בקרב זוגות חד-מיניים כפי שקיימת עבור זוגות מהמין השני כאחד ללא דיחוי.

לאחר בחירות הבזק של מלטה ביוני 2017 (אנ') ממשלת העבודה החדשה הציגה בפני הפרלמנט הצעת חוק לתיקון חוק הנישואים המלטזי שיעניק גישה שווה לנישואים לזוגות הומוסקסואלים חד-מיניים כמו לזוגות הטרוסקסואלים מהמין השני. הצעת החוק הוגשה ב-24 ביוני ועברה בקריאה שלישית בפרלמנט ב-12 ביולי ברוב מוחלט של 66 מצביעים בעד ומתנגד 1. התיקון החליף את ההתייחסויות הספציפיות למגדר "זכר ונקבה" בלבד בחוק הנישואים שהיו קיימות קודם לכן לשפה נייטרלית מגדרית. ההצעה נחתמה כחוק על ידי הנשיאה מארי לואיז קוליירו פרקה ונכנסה לתוקף ב-1 בספטמבר 2017.

הורות ואימוץ
------------

החוק המלטזי מעניק זכויות אימוץ ילדים מלאות לזוגות נשואים, לשותפים אזרחיים וליחידים. מאז חקיקת הצעת חוק האיחוד האזרחי בשנת 2014, זוגות חד-מיניים מלטזים החלו להיות רשאים לאמץ ילדים באופן משותף וחורג. האימוץ הרשמי הראשון על ידי זוג חד-מיני במדינה התרחש ב-13 ביולי 2016, בו הילד המאומץ נדחה בעבר על ידי למעלה מ-50 זוגות בגלל תסמונת דאון. לאימוץ אפקטיבי במלטה (על ידי מועמד יחיד, זוג או שותפים אזרחיים) נדרשת פסיקת בית משפט לכל ילד בודד, ללא התייחסות לנטייה המינית או מגדר ההורים המאמצים.

ב-7 בספטמבר 2015 הודיע ראש הממשלה ג'וזף מוסקט שהממשלה תציג הצעת חוק להענקת גישה להפריה חוץ-גופית (IVF) בקרב זוגות לסביות. ב-30 ביוני 2017 שר הבריאות כריס פירן (אנ') הצהיר כי הצעת חוק לרפורמה בחוק הגנת העוברים 2012 "תועלה בקרוב". הצעת החוק נערכה לקריאה ראשונה בפרלמנט ב-11 באפריל 2018. ב-23 במאי ההצעה עברה בקריאה שנייה בהצבעה של 36 בעד, 29 נגד ו-2 נמנעים. היא עברה את שלב הוועדה ב-14 ביוני, וב-19 ביוני עברה בקריאה שלישית בהצבעה של 34 בעד, 27 נגד ו-6 חברי פרלמנט שלא נכחו בזמן ההצבעה. ההצעה נחתמה כחוק על ידי הנשיאה מארי לואיז קוליירו פרקה ב-21 ביוני 2018, ונכנסה לתוקף ב-1 באוקטובר 2018.

הגנה מפני אפליה
---------------

מאז 2004 מלטה אסרה על אפליה על רקע נטייה מינית בתעסוקה, בהתאם לדרישות האיחוד האירופי לפני שהמדינה הפכה לחברה בארגון מאותה שנה. עם זאת, אפליה הומופובית נותרה נפוצה במידה מסוימת עד 2009 על פי תוצאות של סקרים שנעשו בהשתתפות אזרחי להט"ב מלטזים בנושא. ביוני 2012 הגנות משפטיות עבור להט"ב מפני אפליה הורחבו לאחר שהפרלמנט המלטזי תיקן את הקוד הפלילי כדי להטיל ענישה בנסיבות מחמירות לפשעי שנאה שנעשו ממניע של נטייה מינית או זהות מגדרית.

ב-14 באפריל 2014, הפרלמנט של מלטה אישר פה אחד הצעת חוק שתיקנה את חוקת המדינה (אנ') כדי להוסיף את העילות נטייה מינית וזהות מגדרית כמוגנות מפני אפליה ברמה החוקתית. ההצעה נחתמה כחוק על ידי הנשיא ג'ורג' אבלה ב-17 באפריל 2014.

חוק השוויון לגברים ולנשים של מלטה מגדיר "אפליה" באופן הבא,

> "אפליה פירושה אפליה על רקע מין או בגלל אחריות משפחתית, נטייה מינית, גיל, דת, אמונה, מוצא גזעי או אתני, זהות מגדרית, ביטוי מגדרי או מאפייני מין שכוללת הענקת יחס באופן פחות נוח לאדם מאשר שאדם אחר מקבל, קיבל או יקבל יחס מטעמים אלה".
> 
> 

ב-25 באפריל 2018 אושרה הצעת חוק להגנה מפני אלימות במשפחה עם 44 מצביעים בעד ו-20 נגד. הצעת החוק כתובה במונחים נייטרליים מגדרית ובכך חלה באופן שווה על זוגות חד-מיניים וזוגות מהמין השני כאחד. החוק פורסם ב-14 במאי 2018 על ידי משרד המשפטים המלטזי.

סקר שפורסם בינואר 2020 חשף כי 56% מהמשיבים שהוגדרו כלהט"ב הרגישו לא בטוחים בפייסוויל (אנ') (רובע בעיירת סנט ג'וליאנס (אנ') שמהווה את מרכז חיי הלילה העיקרי במלטה שמאוכלס בכבדות במועדוני לילה, ברים, מועדוני חשפנות, פאבים ומסעדות). רבים דיווחו על אפליה והטרדה מצד סדרנים, ברמנים או פטרונים אחרים, 14% דיווחו על אירועים אלימים ברובע שהופנו נגדם על רקע נטייתם המינית או זהותם המגדרית ו-5% דיווחו שנזקקו לסיוע רפואי בעקבותיהם.

זהות מגדרית
-----------

בספטמבר 2006 נשללה זכותה של ג'ואן קאסר, אישה טרנסג'נדרית, להינשא לבן זוגה בגלל זהותה המגדרית. ב-2007 שופט בבית משפט מקומי הורה לפקידי ממשל להנפיק לה את התיעוד המתאים. מנהל הרישום הציבורי ערער בהצלחה על פסק הדין במאי 2008. קאסר הגישה בקשה חוקתית באולם הראשון של בית המשפט האזרחי באשמת הפרה של זכויות האדם הבסיסיות שלה. היא ניצחה תחילה בתיק אך הפסידה בהמשך לאחר ערעור של המנהל ב-2011. באפריל 2013 היא הגיעה להסדר עם הממשלה שכלל פיצוי כספי והבטחה של שינויים סטטוטוריים. בהמשך מנהיג המפלגה הלאומנית סיימון בוסוטיל התנצל על חלקה של המפלגה במאבק נגד זכותה של קאסר להינשא לבן זוגה בזמנו.

באפריל 2014 מלטה הפכה למדינה האירופאית הראשונה שהוסיפה את העילה זהות מגדרית לחוקה שלה כקטגוריה מוגנת מפני אפליה ברמה חוקתית.

במסגרת חוק הזהות המגדרית, ביטוי מגדרי ומאפייני מין שנחקק על ידי הפרלמנט של מלטה באפריל 2015, מועמדים יכולים לשנות את הסמן המגדרי שלהם במסמכי זהות רשמיים על ידי הגשת תצהיר לנוטריון, תוך ביטול כל דרישה להעברת הליכים רפואיים לשינוי מגדר בהם ניתוח להתאמה מגדרית. בנובמבר 2015 הודיע שר הפנים כי 40 אנשים שינו את מגדרם באופן חוקי מאז חקיקת החוק. בדצמבר 2016 תוקן החוק כדי לאפשר לקטינים בעלי דיספוריה מגדרית בני 16 ומעלה לשנות את מגדרם המשפטי ללא צורך בהגשת בקשה לבית המשפט או בקבלת אישור הורים.

גישה לניתוח להתאמה מגדרית וטיפול הורמונלי במלטה איננה בחינם ולא תמיד מוגדרת כזמינה בקלות. עם זאת, בספטמבר 2022, ראש ממשלת מלטה הודיע כי ניתוח להתאמה מגדרית עבור טרנסג'נדרים בעלי דיספוריה מגדרית במלטה יהפוך להיות בחינם, אבל לא הצהיר על פרטים נוספים בהם מתי המדיניות החדשה תיכנס לתוקף.

אינטרסקס
--------

באפריל 2015 מלטה הפכה למדינה הראשונה בעולם שהוציאה מחוץ לחוק עיקור וביצוע פרוצדורות כירורגיות פולשניות (אנ') בקטינים אינטרסקסואלים (בעלי סימני מין זכריים ונקביים כאחד) על מנת לקבוע את מינם ללא הסכמתם. סנקציות על ביצוע של התערבויות רפואיות אינטרסקסואליות נחקקו בשנת 2018 שמטילות מאסר שלא יעלה על 5 שנים או קנס של בין 5,000 ל-20,000 אירו למבצעים. חוק הזהות המגדרית, ביטוי מגדרי ומאפייני המין שאושר על ידי הפרלמנט של מלטה ב-2015 אוסר על אפליה על רקע מאפייני מין ובכך, מגן על אנשים אינטרסקסואלים מפני אפליה.

דרכונים מלטזים, תעודות זהות ותעודות זיהוי אחרות שהונפקו על ידי הממשלה זמינים עם סמן מגדרי "X" עבור אנשים אינטרסקסואלים מאז 2017.

שירות צבאי
----------

לסביות, הומוסקסואלים, טרנסג'נדרים וביסקסואלים מוצהרים רשאים לשרת בגלוי בכוחות המזוינים של מלטה (אנ').

תרומת דם
--------

בעבר, מלטה אכפה איסור מוחלט ללא הגבלה של זמן על תרומת דם מפני גברים המקיימים יחסי מין עם גברים (MSM). במאי 2016 שר הבריאות כריס פירן הודיע שוועדה טכנית שהוקמה ב-2015 לבדיקת האיסור השלימה לאחרונה את הדו"ח שלה והמליצה לבטל את הדחייה הנוכחית ללא הגבלת זמן על תרומות דם מאת "MSM". לאחר מכן המדיניות החדשה שהושקה בנושא עדיין הגבילה תרומות דם מאת גברים שקיימו יחסי מין עם גברים אחרים במשך שנה של דחייה. בספטמבר 2016 הודיע אגף הנוער של מפלגת העבודה על תמיכתו בהסרת האיסור. תקופת הדחייה בת השנה נכנסה לתוקף בספטמבר 2017. בספטמבר 2022 מדיניות חדשה נכנסה לתוקף שביטלה את תקופת הדחייה של שנה בקרב תרומות דם מאת "MSM" והחליפה אותה לתקופת דחייה של 4 חודשים, מדיניות שחלה גם על תורמים הטרוסקסואלים ללא הבדל של נטייה מינית או מגדר.

טיפול המרה
----------

ב-16 ביוני 2015 הודיעה השרה לדיאלוג חברתי, ענייני צרכנות וחירויות האזרח, הלנה דאלי (אנ'), כי הממשלה מתכננת להגיש הצעת חוק לאיסור על ביצוע של הטכניקות הפסאודו-מדעיות של טיפול המרה בקטינים. ב-15 בדצמבר 2015 דאלי הציגה את הצעת החוק לקריאה ראשונה בפרלמנט המלטזי. התייעצות ציבורית על ההצעה הושקה באותו יום ונמשכה עד 15 בינואר 2016. ההצעה עברה בקריאה שנייה בפרלמנט ובשלב הוועדה עם תיקונים בנובמבר 2016 פה אחד. לאחר מכן עברה בקריאה שלישית בפרלמנט פה אחד ונחתמה כחוק על ידי הנשיאה. לשכת הפסיכולוגים של מלטה, האגודה המלטזית לפסיכיאטריה, האגודה של מלטה למקצוע הייעוץ ואיגוד מלטה לטיפול משפחתי ותרגול מערכתי הצהירו על תמיכתם המלאה בחקיקה. בכך, מלטה הפכה למדינה הראשונה באיחוד האירופי שאסרה על ביצוע טיפול המרה בחוק באותה תקופה.

תנאי מחיה
---------

מועדון הלהט"ב לשעבר "Tom Bar", פלוריאנה
מאז תחילת המאה ה-21 תנאי המחיה של אזרחי להט"ב מלטזים השתנו באופן קיצוני והפכו לשווי זכויות לאזרחים הטרוסקסואלים בעל תחושת התאמה לזהותם המגדרית. כיום, במלטה קיימת סצנת להט"ב פעילה עם מצעדי גאווה שנתיים שמתקיימים בבירה ולטה. במהדורת המצעד בשנת 2016 פוליטיקאים מלטזים רבים בהם ראש הממשלה ג'וזף מוסקט ומנהיג האופוזיציה סיימון בוסוטיל השתתפו במהלכו. בעבר, התקיים מועדון להט"ב בולט בעיר פלוריאנה בשם "טום בר" (באנגלית: Tom Bar) שהיה למועדון הלהט"ב העתיק ביותר במדינה. מועדון להט"ב נוסף שפועל בעיר היום הוא "מונליזה" (באנגלית: Monaliza).

על אף ההתקדמות החברתית במעמד זכויות להט"ב במלטה לאורך השנים, סקר שנערך במדינות האיחוד האירופי בשנת 2015 הראה כי 54% בלבד מהזוגות החד-מיניים במלטה הרגישו בנוח להחזיק את יד בן זוגם בפומבי מחשש לקבלת אפליה הומופובית, ורק 40% היו גלויים לגבי היותם הומוסקסואלים במקומות העבודה שלהם. מקרי אפליה הומופובים לאורך השנים במדינה כללו את אירוע איגוד המורים של מלטה ביולי 2007 שאיים לפרסם את הפרטים של 4 ניסיונות "להוציא מהארון" מורים הומוסקסואלים ומורות לסביות בבתי ספר קתוליים. לדברי האיגוד, בתי הספר היו תחת לחץ חברתי מהוריי התלמידים לפטר את המורים בגלל נטייתם החד-מינית, מה שהוביל ל-4 התערבויות ב-5 השנים האחרונות קודם לכן מצד האיגוד כדי למנוע את המקרים.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1973) |
| גיל הסכמה שווה לזוגות הטרוסקסואלים (16) |  (מאז 1973) |
| חוקים נגד אפליה בתעסוקה |  (מאז 2004) |
| חוקים נגד אפליה במתן סחורות ושירותים |  (מאז 2014) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  (מאז 2014) |
| חוקים נגד אפליה הכוללים זהות מגדרית |  (מאז 2014) |
| נישואים חד-מיניים |  (מאז 2017) |
| הכרה בזוגיות חד-מינית (איחוד אזרחי, נישואי חוזה, ידועים בציבור) |  (מאז 2014) |
| אימוץ משותף על ידי זוגות חד-מיניים |  (מאז 2014) |
| אימוץ ילד חורג בקרב זוגות חד-מיניים |  (מאז 2014) |
| גישה להפריה חוץ-גופית בקרב זוגות לסביות |  (מאז 2018) |
| הכרה משפטית בשינוי מגדר |  (מאז 2015) |
| לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא |  |
| איסור על ביצוע פרוצדורות כירורגיות פולשניות (אנ') לקטינים אינטרסקסים |  (מאז 2015) |
| הכרה בנטייה מינית/זהות מגדרית כעילה לקבלת מקלט |  (מאז 2013) |
| הכרה במגדר שלישי במסמכי זהות רשמיים |  (מאז 2017) |
| איסור על ביצוע טיפול המרה בחוק |  (מאז 2016) |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן) |
| גברים המקיימים יחסי מין עם גברים רשאים לתרום דם |  (מאז 2022) |

ראו גם
------

* זכויות להט"ב
* זכויות להט"ב באירופה
* זכויות להט"ב בחבר העמים הבריטי

הערות שוליים
------------

1. ↑  Malta ranks first in European ‘rainbow map’ of LGBTIQ rights, MaltaToday.com.mt (באנגלית)
2. ↑  Rainbow Europe, www.rainbow-europe.org
3. ↑  Malta just became the first country in Europe to ban ‘gay cure’ therapy · PinkNews, web.archive.org, ‏2016-12-06
4. ↑  Malta joins the United Nations Core Group for LGBTI Issues, Times of Malta, ‏2020-11-18 (באנגלית בריטית)
5. ↑  Malta among just five countries which give LGBT people equal constitutional rights, Times of Malta, ‏2016-06-30 (באנגלית בריטית)
6. ↑  [WATCH Malta legalises same-sex marriage, as parliament votes in favour of marriage equality bill], MaltaToday.com.mt (באנגלית)
7. ↑  Malta legalises same-sex marriage, as parliament votes in favour of marriage equality bill, MaltaToday.com.mt (באנגלית)
8. ↑  Malta being promoted for gay travel, Times of Malta, ‏2016-02-16 (באנגלית בריטית)
9. ↑  Malta tops the gay rights league but daily life can still be a struggle for some, MaltaToday.com.mt (באנגלית)
10. ↑  Neville Sultana, Malta Has Been Ranked The 10th Safest Country In The World For LGBTQ People, Lovin Malta, ‏2019-11-17 (באנגלית בריטית)
11. ↑  Emanuel Buttigieg, **Nobility, Faith and Masculinity: The Hospitaller Knights of Malta, c.1580-c.1700**, A&C Black, 2011-04-21, מסת"ב 978-1-4411-0243-0. (באנגלית)
12. ↑  Savona-Ventura, C. (2003). Devotees of Venus: a history of sexuality in Malta, staff.um.edu.mt
13. ↑  Book reviews, web.archive.org
14. ↑  Charles Savona-Ventura, **Knight Hospitaller Medicine in Malta [1530-1798]**, Lulu.com, 2015-11-19, מסת"ב 978-1-326-48222-0. (באנגלית)
15. ↑  P. Cassar, Change of sex sanctioned by a Maltese law court in the eighteenth century, **British Medical Journal** 2, 1954-12-11, עמ' 1413
16. ↑  Robert Aldrich, Garry Wotherspoon, **Who's Who in Gay and Lesbian History Vol.1: From Antiquity to the Mid-Twentieth Century**, Routledge, 2005-10-25, מסת"ב 978-1-134-72215-0. (באנגלית)
17. ↑  Malta-based officer court-martialled for homosexual acts, Times of Malta, ‏2011-09-25 (באנגלית בריטית)
18. ↑  The wrong side of history, archive.maltatoday.com.mt
19. ↑  Malta becomes independent, 1964: A police stabbing, a grenade, and when having a gay time was cause for an advert, MaltaToday.com.mt (באנגלית)
20. ↑  Neil Wilson, **Malta e Gozo**, EDT srl, 2010, מסת"ב 978-88-6040-554-8. (באיטלקית)
21. ↑  "Legal Study on Homophobia and Discrimination on Grounds of Sexual Orientation and Gender Identity in Malta", fra.europa.eu
22. ↑  PinkNews Staff Writer, Malta’s gay group ask for equal rights, PinkNews | Latest lesbian, gay, bi and trans news | LGBTQ+ news, ‏2008-02-21 (באנגלית אמריקאית)
23. ↑  Dr Inġ Patrick Attard, Malta Gay News Library: Leħen is-Sewwa 1973: Ittra Pastorali kontra d-Dekriminalazzjoni ta' l-Omosesswalità, Malta Gay News Library, ‏2009-03-23
24. ↑  Death of a patriarch: Dom Mintoff, MaltaToday.com.mt (באנגלית)
25. ↑  Leħen is-Sewwa 1973: Ittra Pastorali kontra d-Dekriminalazzjoni ta' l-Omosesswalità, archive.md
26. ↑  Johnathan Cilia, The Age Of Consent In Malta Has Been Lowered, Lovin Malta, ‏2018-04-26 (באנגלית בריטית)
27. ↑  LEĠIŻLAZZJONI MALTA, legislation.mt
28. ↑  Government drafting law on cohabitation, Times of Malta, ‏2010-03-28 (באנגלית בריטית)
29. ↑  New cohabitation law to be presented in Parliament by end of year | MaltaToday, web.archive.org, ‏2011-06-14
30. ↑  Cohabitation among 15 Bills put on hold, Times of Malta, ‏2012-01-07 (באנגלית בריטית)
31. ↑  Parliament meets today - Bill on Civil Unions tops agenda, Times of Malta, ‏2013-09-30 (באנגלית בריטית)
32. ↑  Civil Unions law will give same sex couples same rights, duties, as married couples, Times of Malta, ‏2013-10-14 (באנגלית בריטית)
33. ↑  President signs ‘gay marriage’ Bill - The Malta Independent, www.independent.com.mt
34. ↑  'I am in favour of gay marriage, time for debate on the matter' - Joseph Muscat, Times of Malta, ‏2016-03-04 (באנגלית בריטית)
35. ↑  MGRM tersely welcomes declarations on introduction of gay marriage - The Malta Independent, www.independent.com.mt
36. ↑  "L.N. 212 of 2017 Marriage Act and other Laws (Amendment) Act, 2017 (Act No. XXIII of 2017), Commencement Notice", legislation.mt
37. ↑  Same sex couples can marry as from Friday, web.archive.org, ‏2017-08-29
38. ↑  Consensus over gay adoption welcomed, Times of Malta, ‏2013-01-16 (באנגלית בריטית)
39. ↑  Family Court approves first adoption by same-sex couple, maltatoday.com.mt
40. ↑  Court approves first adoption by gay couple in Malta - TVM News, web.archive.org, ‏2017-04-06
41. ↑  Court gives go-ahead for adoption by gay couple in first for Malta, Times of Malta, ‏2016-07-13 (באנגלית בריטית)
42. ↑  Malta’s first child adopted by a gay couple; parents appeal the public to educate others, www.independent.com.mt
43. ↑  Prime Minister ‘resolute on embryo freezing’ - MaltaToday.com.mt, web.archive.org, ‏2017-07-09
44. ↑  Fearne: Government has mandate to update IVF law, web.archive.org, ‏2017-07-09
45. ↑  Times of Malta ‒ New IVF law to eliminate same-sex discrimination, Health Minister pledges, web.archive.org, ‏2017-07-09
46. ↑  New bill will make IVF available to same-sex couples and single women, allow voluntary surrogacy, Times of Malta, ‏2018-04-11 (באנגלית בריטית)
47. ↑  Updated: IVF amendments approved at second reading stage, with Opposition voting against, www.independent.com.mt
48. ↑  Embryo Protection Bill given second reading, Opposition votes against, Times of Malta, ‏2018-05-23 (באנגלית בריטית)
49. ↑  Updated | IVF law reaches last stage in parliament, MaltaToday.com.mt (באנגלית)
50. ↑  Parliament votes in favour of 'historic' IVF law changes amid pro-life groups' demonstration, MaltaToday.com.mt (באנגלית)
51. ↑  Updated: Embryo Protection Act amendments pass through Parliament - The Malta Independent, www.independent.com.mt
52. ↑  Parliament approves controversial amendments to embryo protection law, Times of Malta, ‏2018-06-19 (באנגלית בריטית)
53. ↑  President signs IVF law out of respect for Malta's democratic process and Constitution, TVMnews.mt, ‏2018-06-21 (באנגלית בריטית)
54. ↑  MaxDingli, Embryo Freezing And Gamete Donation: Malta's Laws On Assisted Reproduction Have Just Changed, And Here's What That Means, Lovin Malta, ‏2018-10-02 (באנגלית בריטית)
55. ↑  Anti-gay graffiti sprayed on walls in man's home, Times of Malta, ‏2009-08-23 (באנגלית בריטית)
56. ↑  Criminal Code (Amendment) Act, 2012.fm, www.parlament.mt
57. ↑  Stephen Gray, Malta: Gender identity and sexual orientation included in hate crime laws, PinkNews | Latest lesbian, gay, bi and trans news | LGBTQ+ news, ‏2012-06-21 (באנגלית אמריקאית)
58. ↑  Gay rights movement welcomes passing of hate crimes amendments, MaltaToday.com.mt (באנגלית)
59. ↑  Constitution of Malta (Amendment) Bill, Parliament of Malta, ‏2016-11-22 (באנגלית)
60. ↑  Ratification of Protocol 12 commits government to raise the bar on equality - Helen Dalli, MaltaToday.com.mt (באנגלית)
61. ↑  Domestic violence bill approved - 20 PN MPs vote against; age of consent also lowered to 16 - The Malta Independent, www.independent.com.mt
62. ↑  More than half of LGBTQ+ people find Paceville unsafe, survey finds, Times of Malta, ‏2020-01-16 (באנגלית בריטית)
63. ↑  PinkNews Staff Writer, Malta transsexual given permission to marry, PinkNews | Latest lesbian, gay, bi and trans news | LGBTQ+ news, ‏2007-02-16 (באנגלית אמריקאית)
64. ↑  Joanne Cassar loses transsexual marriage case, Times of Malta, ‏2011-05-23 (באנגלית בריטית)
65. ↑  Settlement between Joanne Cassar and government signed - The Malta Independent, web.archive.org, ‏2014-04-17
66. ↑  De Marco says PN government let transgender persons down, MaltaToday.com.mt (באנגלית)
67. ↑  Transgender Europe applauds Malta for naming gender identity, MaltaToday.com.mt (באנגלית)
68. ↑  Bill - Twelfth Legislature (2013 - ), web.archive.org, ‏2016-04-02
69. ↑  40 gender changes since new law, MaltaToday.com.mt (באנגלית)
70. ↑  Bill outlawing gay conversion therapy approved, MaltaToday.com.mt (באנגלית)
71. ↑  Greg Owen, Malta’s prime minister promises free gender-affirming surgery, LGBTQ Nation, ‏2022-09-17
72. ↑  Chantelle Billson, Gender affirming surgery to be provided to trans people for free in Malta, PinkNews | Latest lesbian, gay, bi and trans news | LGBTQ+ news, ‏2022-09-13 (באנגלית אמריקאית)
73. ↑  European Committee of Social Rights, Council of Europe, **European Social Charter (revised) Conclusions 2009**, Council of Europe, 2010-07-22, מסת"ב 978-92-871-6880-1. (באנגלית)
74. ↑  Why Malta Has Europe's Most Progressive Gay Rights, Time, ‏2016-12-15 (באנגלית)
75. ↑  'Human rights for hermaphrodites too', international organisation tells Malta, Times of Malta, ‏2019-05-15 (באנגלית בריטית)
76. ↑  Malta introduces ‘X’ marker on passports, ID cards and work permits, MaltaToday.com.mt (באנגלית)
77. ↑  AFM Denies discrimination on basis of sexual orientation - The Malta Independent, www.independent.com.mt
78. ↑  Ban on gay men’s blood donation may be relaxed, Times of Malta, ‏2016-05-03 (באנגלית בריטית)
79. ↑  Gay men should be allowed to donate blood - Labour youths, Times of Malta, ‏2016-09-17 (באנגלית בריטית)
80. ↑  Gay men to be allowed to donate blood from Monday - The Malta Independent, www.independent.com.mt
81. ↑  Watch: Gay men will be allowed to donate blood as of next year, Times of Malta, ‏2018-08-29 (באנגלית בריטית)
82. ↑  Malta's Equality Minister says that blood donation laws could be further liberalised, GAY TIMES, ‏2019-08-11 (באנגלית בריטית)
83. ↑  What has changed for gay men wanting to donate blood?, Times of Malta, ‏2022-09-03 (באנגלית בריטית)
84. ↑  Gay ‘conversion therapy’ could become a criminal offence, MaltaToday.com.mt (באנגלית)
85. ↑  Affirmation of Sexual Orientation, Gender Identity and Gender Expression Bill, Parliament of Malta, ‏2016-11-22 (באנגלית)
86. ↑  Public consultation launched for draft law criminalising harmful conversion therapies, MaltaToday.com.mt (באנגלית)
87. ↑  Nick Duffy, Malta could become first country in Europe to ban ‘gay cure’ therapy, PinkNews | Latest lesbian, gay, bi and trans news | LGBTQ+ news, ‏2015-12-16 (באנגלית אמריקאית)
88. ↑  Malta set to ban gay conversion therapy as Bill passes final hurdle, MaltaToday.com.mt (באנגלית)
89. ↑  Stack, Liam (2016-12-08). "Malta Outlaws 'Conversion Therapy,' a First in Europe". *The New York Times* (באנגלית אמריקאית). ISSN 0362-4331. נבדק ב-2023-07-08.
90. ↑  Malta becomes first European country to ban 'gay cure' therapy | World news | The Guardian, web.archive.org, ‏2016-12-07
91. ↑  Party leaders attend Gay Pride in Valletta, Times of Malta, ‏2016-06-11 (באנגלית בריטית)
92. ↑  Party in the sun on Malta, web.archive.org, ‏2019-03-24
93. ↑  'Social attitude to LGBTIQ community must catch up to legislation' - Dalli, MaltaToday.com.mt (באנגלית)
94. ↑  MUT stops Church from firing gay teachers, archive.maltatoday.com.mt
95. ↑  PinkNews Staff Writer, Malta teachers take on Roman Catholic homophobia, PinkNews | Latest lesbian, gay, bi and trans news | LGBTQ+ news, ‏2007-07-25 (באנגלית אמריקאית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |